
Okresný súd Prievidza 3T/51/2024 3824010166 22. 11. 2024 JUDr. Noema Turanovičová ECLI:SK:OSPD:2024:3824010166.2
TRESTNÝ ROZKAZ V MENE SLOVENSKEJ REPUBLIKY Okresný súd Prievidza vydáva podľa § 353 ods. 1 Trestného poriadku rozhodol: Obvinený: A. B. - nar. XX.X.XXXX v Trenčíne, okres Trenčín, trvale bytom A. C. D., okres E., toho času vo výkone trestu odňatia slobody vo F. G. C. H., I. XX, XXX XX G. C. H., J. K., uznáva sa za vinného, že hoci mu zo Zákona o rodine vyplýva povinnosť starať sa o výživu svojich detí A. B., nar. XX.XX.XXXX, a A. B., nar. XX.XX.XXXX, a rozsudkom Okresného súdu Považská Bystrica sp. zn. 4P/111/2012 z 28.01.2012, právoplatným dňa 31.12.2012, bol zaviazaný prispievať na výživu syna A. sumou 50 eur a syna A. sumou 40 eur mesačne od 01.09.2012, vždy do 15. dňa v mesiaci vopred k rukám matky detí A. L., zameškané výživné od 01.09.2012 do 30.11.2012 na mal. A. vo výške 125 eur a na mal. A. vo výške 95 eur bol zaviazaný zaplatiť jednorazovo do 15.12.2012 k rukám matky detí, v období od 01.06.2018 do 6.2.2024 v Handlovej, v Dubnici nad Váhom a v Českej republike sa plneniu vyživovacej povinnosti úmyselne vyhýbal tým, že nemal vážny záujem o prácu, v uvedenom období, keď aj bol zamestnaný, zamestnávateľom nenahlásil vyživovaciu povinnosť, túto nenahlásil ani po nástupe do výkonu trestu odňatia slobody, pracovné pomery ukončil takmer vždy počas plynutia skúšobnej doby buď z vlastného rozhodnutia, resp. zo strany zamestnávateľa, nakoľko nedodržiaval dochádzku, nezaevidoval sa na ÚPSVaR a nepožiadal o sprostredkovanie práce, je dlhodobo nezamestnaný, čím zostal dlhovať za uvedené obdobie A. L. sumu 5.670 eur, s výnimkou uhradeného výživného vo výške 450 eur, teda najmenej dva mesiace v období dvoch rokov sa úmyselne vyhýbal plneniu svojej zákonnej povinnosti vyživovať iného, a čin spáchal závažnejším spôsobom konania - po dlhší čas, čím spáchal prečin zanedbania povinnej výživy podľa § 207 ods. 2, ods. 3 písm. b) Trestného zákona účinného od 6.8.2024 (ďalej len „Trestný zákon“), s poukazom na ustanovenie § 138 písm. b) Trestného zákona.
Za to sa
odsudzuje: Podľa § 207 ods. 3 Trestného zákona s použitím § 49 ods. 2 Trestného zákona, § 38 ods. 2 Trestného zákona k trestu odňatia slobody v trvaní 28 (dvadsaťosem) mesiacov nepodmienečne. Podľa § 48 ods. 2 písm. a) Trestného zákona sa na výkon trestu odňatia slobody zaraďuje do ústavu na výkon trestu odňatia slobody s minimálnym stupňom stráženia. Poučenie: Proti tomuto trestnému rozkazu môže podať obvinený a osoby, ktoré sú oprávnené na podanie opravného prostriedku, odpor na tunajšom súde do 8 dní odo dňa jeho doručenia. Poškodený môže podať odpor proti výroku o náhrade škody, ktorým bola priznaná náhrada škody. Ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na konanie vo veciach občiansko-právnych. Ak bol obvinený stíhaný pre prečin uvedený v § 211 ods. 1 Trestného poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v § 355 ods. 1 Trestného poriadku. Späťvzatím súhlasu sa trestný rozkaz ruší a samosudca trestné stíhanie zastaví. Ak sa v určenej lehote odpor nepodá alebo ak sa podaný odpor vezme späť, dovtedy, kým súd nezačne hlavné pojednávanie (vyvolaním veci), stane sa trestný rozkaz právoplatným a vykonateľným.

